**2021-2022 ուսումնական տարում Տավուշի մարզի 2-րդ դասարանում սովորողների ուսումնառության արդյունքների ոչ միավորային գնահատման՝ բնութագրերի ձևանմուշների վերաբերյալ**

**Նախաբան**

Հանրակրթության պետական նոր չափորոշչով սահմանվել է, որ 1–4-րդ դասարաններում և 5-րդ դասարանի 1-ին կիսամյակում իրականացվելու է ոչ միավորային գնահատում, իսկ սովորողների ուսումնառության արդյունքների գնահատման նոր կարգի համաձայն՝ յուրաքանչյուր սովորողի համար որպես կիսամյակի ամփոփում կազմվելու է ուսումնական առաջադիմության բնութագիր բոլոր առարկաներից:

Տավուշի մարզի փորձարկող 2-րդ դասարանի ուսպլանով նախատեսված բոլոր առարկաների վերջնարդյունքների հիման վրա կազմվել են բնութագրերի հնգաստիճան սանդղակներ` որպես օգնություն ուսուցչին:

Յուրաքանչյուր աղյուսակի առաջին սյունակում տրված են տվյալ առարկայի ուսումնական ծրագրով սահմանված թեմաները (ԵՇԱ, Շախմատ, Մաթեմատիկա և այլն) կամ առարկայական չափորոշչով նախատեսված հիմնական հասկացություններն ու ենթահասկացությունները (օր.՝ Մայրենի), իսկ աղյուսակի առաջին տողում ներկայացված են Ա, Բ, Գ, Դ, Ե սյունակները՝ ցույց տալով առարկայական չափորոշչով սահմանված վերջնարդյունքների կատարման աստիճանը 1-ին կիսամյակի համար՝ նվազման կարգով:

Ամեն առարկայի ուսուցիչ կարող է կազմել յուրաքանչյուր սովորողի բնութագիրը՝ հաշվի առնելով հետևյալ սկզբունքները.

- Պետք է շարժվել վերևից ներքև և հորիզոնական՝ գնալով ձախից աջ (Ա-Ե):

- Կարելի է ընտրել որևէ սյունակի նկարագրությունն ամբողջությամբ կամ համադրել հատվածներ տարբեր սյունակներից քանի որ նույն վերջնարդյունքի կատարման մակարդակների բաժանումը պայմանական է:

- Պետք է խուսափել մակարդակների բաժանել երեխաներին, քանի որ քիչ հավանական է, որ որևէ սովորող բոլոր վերջնարդյունքների մասով կապահովի նույն մակարդակը:

- Չի կարելի սյունակները համեմատել կամ նույնացնել միավորների (5-միավորային համակարգի կամ 10-միավորային համակարգի աստիճանների հետ):

- Բոլոր բնութագրերը կազմվել են դրական շեշտադրմամբ. պետք է բացառել «Չի կարողանում», «Չգիտի», «Դժվարանում է» արտահայտությունները:

- Ուսուցիչը կարող է ըստ անհրաժեշտության խմբագրել կամ լրամշակել ձևակերպումները՝ առավել հարմարեցնելով դրանք տվյալ սովորողի ցուցաբերած արդյունքին:

- Բնութագիրը պետք է կցել սովորողի անձնական գործին:

Ցուցումներ բնութագրերի կազմման վերաբերյալ

Ներկայացված աղյուսակների Ա սյունակում ներկայացված են առարկայի առաջին կիսամյակին ուսուցնավող թեմաների վերջնարդյունքները՝ ձևակերպված բնութագրի ձևով: Սյունակը ներկայացնում է վերջնարդյունքների ապահովման առավելագույն աստիճանը: Հաջորդ սյունակները ներկայացնում են յուրաքանչյուր վերջնարդյունքի ապահովման տարբեր աստիճանները նվազման կարգով: Վերջին՝ Ե սյունակում ներկայացված է վերջնարդյունքի ապահովման նվազագույն աստիճանը:

Ուսուցիչը կարող է յուրաքանչյուր սյունակի բնութագրերին ծանոթանալով՝ ընտրել յուրաքանչյուր երեխայի համար այն ձևակերպումները, որոնք առավելապես համապատասխանում են նրա ուսումնառության արդյունքներին կիսամյակի ավարտին: Այս աշխատանքը կատարելիս ուսուցիչը պետք է հիմնվի ողջ կիսամյակի ընթացքում կիրառած ձևավորող գնահատման արդյունքների (ստուգաթերթերի, համառոտ գրառումների, ռուբրիկների, դիտարկումների, հայտորոշիչ առաջադրանքների և այլ գործիքների պարբերական կիրառման վերլուծությունների վրա):

Բնութագրերը կարող են կազմվել տարբեր սյունակների բնութագրումներից ընտրված նկարագրություններից՝ ամբողջացնելով սովորողի ամփոփ բնութագիրը տվյալ առարկայից: Նույն տողից միայն մեկ բնութագրիչ կարող է ներառվել կոնկրետ սովորողի բնութագրի մեջ, քանի որ յուրաքանչյուր տողում նկարագրված են նույն վերջնարդյունքի ապահովման տարբեր աստիճանները: Չի բացառվում, որ սյունակներից մեկի բնութագրումները լիովին համընկնեն կոնկրետ սովորողի առաջադիմության արդյունքներին, սակայն առավել հաճախ դա կլինի տարբեր սյունակներից առանձնացված բնութագրիչներից կազմված խճանկար:

| **«Երաժշտություն» առարկայի կիսամյակային ամփոփոիչ բնութագրի ձևանմուշ**  *Կազմեց Գայանե Թադևոսյանը* | | | | | |
| --- | --- | --- | --- | --- | --- |
| **Թեմաներ** | **Ա** | **Բ** | **Գ** | **Դ** | **Ե** |
| **Թեմա 1. Ինչպես է ստեղծվում երաժշտությունը (երաժշտական այբուբեն)** | Թվարկում է երաժշտական հնչյունների անունները և ձեռքի նշաններով երգում հնչյունաշարի աստիճանները: | Թվարկում է երաժշտական հնչյունների անունները և ցույց տալիս դրանց համապատասխան ձեռքի նշանները: | Թվարկում է երաժշտական հնչյունների անունները և փորձում ցույց տալ ձեռքի նշանները: | Թվարկում է ոչ բոլոր երաժշտական հնչյունների անունները: | **Օգնությամբ թվարկում է** երաժշտական մի քանի հնչյունների անունները: |
| **Ընկալում է** «մեղեդին» որպես երաժշտական ստեղծագործության իմաստն արտահայտող հասկացություն **և երգում**: | **Բացատրում է, որ** երաժշտական ստեղծագործության իմաստն արտահայտողը «մեղեդին» է: | Փորձում է երգել երաժշտական ստեղծագործության «մեղեդին» և նկարագրել բնույթը: | **Ներկայաց**  **նում է** «մեղեդու» ունկնդրումից ստացած  **իր տպավորությունները նկարելով:** | Փորձում է գույներով ներկայացնել իր տպավորություն  ները: |
| Երաժշտական նյութը ներկայացնում է համապատասխան ռիթմական նվագակցությամբ՝  «բնական» և ռիթմական նվագարաններով: | Երաժշտական նյութը **ներկայացնում է** համապատասխան ռիթմական նվագակցությամբ՝  ռիթմական նվագարաններով: | Երաժշտական նյութը **ներկայացնում է**  ռիթմական նվագակցությամբ՝ «բնական» նվագարաններով: | **Փորձում է ներկայացնել երաժշտական նյութը** համապատասխան ռիթմական նվագակցությամբ՝ «բնական» նվագարաններով: | **Օգնությամբ փորձում է կատարել** ռիթմական նվագակցություն «բնական» նվագարաններով՝ ձեռքերով, ոտքերով: |
| **Երգում է** (մենակ կամ խմբով) հայ ազգային և այլ ազգերի պարզ մանկական երգեր, քայլերգեր մաքուր ինտոնացիայով, ճիշտ կեցվածքով, շնչառությամբ, հստակ առոգանությամբ, արտահայ-տիչ: | **Երգում է** (մենակ կամ խմբով) հայ ազգային և այլ ազգերի պարզ մանկական երգեր, քայլերգեր մաքուր ինտոնացիայով, ճիշտ կեցվածքով, շնչառությամբ։ | **Երգում է** (մենակ կամ խմբով) հայ ազգային և այլ ազգերի պարզ մանկական երգեր, քայլերգեր երբեմն ճիշտ ինտոնացիայով։ | **Երգում է** (մենակ կամ խմբով) հայ ազգային պարզ մանկական երգեր, քայլերգեր հազվադեպ ճիշտ ինտոնացիայով։ | **Փորձում է երգել** (մենակ կամ խմբով) պարզ մանկական երգեր: |
| **Մեկնաբանում է** ստեղծագործության բովանդակությունը, բնույթը, տեմպը, դինամիկան, տեմբրը կարճ համառոտ նախադասություններով և իր տպավորություններն ու զգացողությունները ներկայացնում է գույներով կամ նկարելով: | **Մեկնաբանում է** ստեղծագործության բովանդակությունը, բնույթը, տեմպը, դինամիկան կարճ համառոտ նախադասություններով և իր տպավորություններն ու զգացողությունները ներկայացնում է նկարելով: | **Մեկնաբանում է** ստեղծագործության բնույթը, տեմպը, իր տպավորություններն ու զգացողությունները ներկայացնում է գույներով: | **Փորձում է մեկնաբանել** ստեղծագործության բնույթը, տեմպը, իր տպավորություններն ու զգացողությունները ներկայաց  նում է գույներով: | **Փորձում է նկարել** երաժշտությունը։ |
| **Շարունակում և ավարտում է** փոքրիկ մեղեդին **կամ**  տրված քառատողով **հորինում է** ռիթմական պատկեր և մեղեդի: | **Շարունակում և ավարտում է** փոքրիկ մեղեդին: | **Ստեղծում է փոքրիկ ռիթմական պատկեր:** | Փորձում է ստեղծել ռիթմական պատկեր: | Փորձում է ծափերով կամ մատների հարվածով կրկնել ընկերոջ ստեղծած ռիթմական պատկերը: |
| **Թեմա 2․**  **Երաժշտական արտահայտչամիջոցներ** | **Հաղորդակցվում և ինքնարտահայտվում է** ունկնդրվողնյութի միջոցով, կատարում է համապատասխան նմանողական շարժումներ, ներկայացնում է արտահայտչամիջոցները: | **Հաղորդակցվում և ինքնարտահայտվում** է ունկնդրվողնյութի միջոցով, կարողանում է կատարել նմանողական շարժումներ, արտահայտչամիջոցները ներկայացնում է մասամբ: | **Հաղորդակցվում և ինքնարտահայտվում** է ունկնդրվողնյութի միջոցով, մասամբ է կատարում կերպարին համապատասխան նմանողական շարժումներ: | **Հաղորդակցվում է** ունկնդրվողնյութի միջոցով, փորձում է կատարել նմանողական շարժումներ: | Ունկնդրում է ստեղծագործությունը և հազվադեպ է կատարում նմանողական շարժումներ: |
| **Ստեղծում է** փոքրիկ մեղեդիտրված արտահայտչամիջոցներով: | Շարունակում և ավարտում է մեղեդին տրված արտահայտչամիջոցներով: | Թվարկում է մի քանի արտահայտչամիջոցներ, որոնցով կարելի է ստեղծել մեղեդի: | Օգնությամբ փորձում է թվարկել մի քանի արտահայտչամիջոց: | Փորձում է կրկնել արտահայտչամիջոցները: |
| **Երգում է** (մենակ կամ խմբով) ճիշտ կեցվածքով, շնչառությամբ, մաքուր ինտոնացիայով, հստակ առոգանությամբ, արտահայտիչ: | **Երգում է** (մենակ կամ խմբով) ճիշտ կեցվածքով, շնչառությամբ, մաքուր ինտոնացիայով, հստակ առոգանությամբ: | **Երգում է** (մենակ կամ խմբով) ճիշտ կեցվածքով, մաքուր ինտոնացիայով: | **Փորձում է երգել** մաքուր ինտոնացիայով: | **Փորձում է երգել:** |
| **Մեկնաբանում է** ստեղծագործության բովանդակությունը, իր տպավորություններն ու զգացողությունները կարճ համառոտ նախադասություններով, նշում է արտահայտչամիջոցները՝ բնույթը, տեմպը, դինամիկան, տեմբրը, ռեգիստրը: | **Մեկնաբանում է** ստեղծագործության բովանդակությունը, իր տպավորություններն ու զգացողությունները կարճ համառոտ նախադասություններով, նշում է արտահայտչամիջոցները՝ բնույթը, տեմպը, դինամիկան: | **Փորձում է ներկայացնել** ստեղծագործության բովանդակությունը, իր տպավորություններն ու զգացողությունները, նշում է արտահայտչամիջոցները՝ բնույթը, տեմպը: | **Փորձում է նկարագրել** ստեղծագործության բնույթը: | **Մասամբ նկարագրում է** ստեղծագործության բնույթը, տեմպը: |
| **Բնութագրում է** ստեղծագործությունը, սեփական զգացողություններն արտահայտում է գույների միջոցով կամ նկարելով: Դրսևորում է համապատասխան վերաբերմունք իր և դասընկերների աշխատանքերի հանդեպ: | **Բնութագրում է** ստեղծագործությունը, սեփական զգացողություններն արտահայտում է գույների միջոցով կամ նկարելով: Փորձում է դրսևորել համապատասխան վերաբերմունք իր և դասընկերների աշխատանքերի հանդեպ: | **Բնութագրում է** ստեղծագործությունը, սեփական զգացողություններն արտահայտում է գույների միջոցով: Երբեմն դրսևորում է վերաբերմունք իր և դասընկերների աշխատանքերի հանդեպ: | **Փորձում է բնութագրել** ստեղծագործության իմաստը, սեփական զգացողություններն արտահայտել գույների միջոցով կամ նկարելով: | **Փորձում է** սեփական զգացողությունները արտահայտել գույների միջոցով կամ նկարելով: |
| **Բացատրում է,** թե համացանցն ինչպես է օգնում իրեն հաղորդակցվելու մանկական երաժշտական ստեղծագործություններին: | **Փորձում է բացատրել,** թե համացանցն ինչպես է օգնում իրեն հաղորդակցվելու մանկական երաժշտական ստեղծագործու-թյուններին: | **Գիտի, որ** համացանցն օգնում է իրեն հաղորդակցվելու մանկական երաժշտական ստեղծագործություններին: | **Երբեմն համացանցի միջոցով կարողանում է ինքնուրույն**  հաղորդակցվել մանկական երաժշտական ստեղծագործություններին: | **Համացանցից օգտվում է օգնությամբ**: |